**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind** **aprobarea acordului de asociere între Județul Cluj, Municipiul Turda și Municipiul Câmpia Turzii în vederea realizării Proiectului de investiții**

**"Centură ocolitoare Turda-Câmpia Turzii"**

Consiliul Judeţean Cluj întrunit în ședință ordinară,

Având în vedere Referatul de aprobare nr. 28357/2020 la Proiectul de hotărâre înregistrat cu nr. 170 din 19.08.2020 privind aprobarea acordului de asociere între Județul Cluj, Municipiul Turda și Municipiul Câmpia Turzii în vederea realizării Proiectului de investiții "Centură ocolitoare Turda-Câmpia Turzii", propus de Preşedintele Consiliului Judeţean Cluj, domnul Alin Tişe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 28357/2020 şi de Avizul cu nr. 28357 din 21.08.2020 adoptat de Comisia de specialitate nr. 3;

În conformitate cu:

* prevederile art. 89 alin. (8) şi art. 173 alin. (1) lit. e) şi alin. (7) lit. c) din Ordonanţa de urgenţă nr. 57/2019 privind Codul Administrativ, cu modificările și completările ulterioare;
* Strategia de dezvoltare a Județului Cluj 2014-2020, aprobată prin Hotărârea Consiliului Județean Cluj nr. 152/2012;
* Studiul de fundamentare privind Transporturile și căile de comunicație, aferent Planului de Amenajare a Teritoriului Judeţului Cluj;
* Planul de Mobilitate Urbană Durabilă Turda;
* Strategia Integrată de Dezvoltare Durabilă a Municipiului Turda 2017-2023;
* Planul Urbanistic General al Municipiului Câmpia Turzii 2012;

Fiind îndeplinite prevederile cuprinse la art. 182 alin. (4), coroborate cu cele ale art. 136 și art. 139 din Ordonanța de urgență a Guvernului nr. 57/2019 privind Codul administrativ;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1.** Se aprobă asocierea între Județul Cluj, Municipiul Turda și Municipiul Câmpia Turzii în vederea realizării Proiectului de investiții "Centură ocolitoare Turda-Câmpia Turzii", conform acordului de asociere cuprins în **anexa** care face parte integrantă din prezenta hotărâre.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj și echipa ce urmează a fi desemnată prin Dispoziție de către Președintele Consiliului Județean Cluj.

**Art. 3.** Prezenta hotărâre se comunică prin intermediul secretarului general al judeţului, în termenul prevăzut de lege, Direcţiei Generale Buget-Finanţe, Resurse Umane; Direcției de Dezvoltare și Investiții; Arhitectului-șef al județului; Municipiului Turda; Municipiului Câmpia Turzii, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin Tişe Simona Gaci**

**Nr. 169 din 31 august 2020**

*Prezenta hotărâre a fost adoptată cu 28 de voturi “pentru”, fiind astfel respectate prevederile legale privind majoritatea de voturi necesară.*